pdf_content: Ordinaziun da finanzas per las vischnancas    710.200   Ordinaziun da finanzas per las vischnancas  dals 25-09-2012 (versiun dals 01-01-2015)  sa basond sin l'art. 45 al. 1 da la constituziun chantunala1)  relaschada da la regenza ils 25 da settember 2012  1. Disposiziuns generalas  Art.  1 Champ d'applicaziun, object ed intent 1 Questa ordinaziun vala per las vischnancas politicas. 2 Sco cumplettaziun  da la  lescha da finanzas  dal  chantun Grischun regla  ella  ils   princips per diriger las finanzas, il dretg da credit, il rendaquint sco er la contabilitad  e la gestiun publica. 3 Ella serva a l'applicaziun unitara dal model armonisà da contabilitad 2 (MAC2) ed  uschia a la cumparegliabladad. 4 L'uffizi  da vischnancas metta a disposiziun recumandaziuns cumplementaras per  las vischnancas.  Art.  2 Cumpetenza per expensas 1 La cumpetenza da decider davart  expensas libramain fixablas sa drizza tenor la   legislaziun  mintgamai  decisiva  da la  vischnanca.  En cas  d'expensas  periodicas  è  l'import da l'emprima expensa decisiv per la cumpetenza. 2 La decisiun davart ina investiziun e davart l'alienaziun da facultad finanziala sco er  davart l'emprest nov da chapital ester è chaussa da l'executiva, nun che la legislaziun  mintgamai decisiva prevesia in'autra cumpetenza. 3 Sco expensa vala er la renunzia d'entradas.  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   710.200    2. Gestiun da las finanzas  Art.  3 Plan da finanzas 1 Il plan da finanzas sto vegnir fatg uschia, ch'el lascha percorscher ad ura il svilup   futur da las finanzas e gida ad evitar in svilup negativ. Il plan da finanzas cumpiglia  almain ils 3 onns che suondan l'onn dal budget. 2 El cuntegna: a) las datas fundamentalas ch'èn relevantas per la politica da finanzas e per la   politica economica; b) ina  survista  dals  custs  e  dal  retgav  futurs  dal  quint  economic  sco  er  las   expensas e las entradas dal quint d'investiziun; c) il svilup dals indicaturs da finanzas essenzials; d) ina perspectiva sin las consequenzas da la politica finanziala ed eventualmain   sin las mesiras preventivas che ston vegnir prendidas. 3 Il  plan da finanzas vegn  preschentà  a  la  radunanza communala  u al  parlament  communal per prender enconuschientscha.  Art.  4 Budget 1 Il budget cuntegna: a) ils custs ed ils retgavs en il quint economic; b) las expensas e las entradas en il quint d'investiziun. 2 Cun il budget ston vegnir  furnidas a l'organ responsabel infurmaziuns davart  la  finanziaziun sco er davart il diever dals credits d'impegn che curran anc. 3 Posiziuns  essenzialas  dal  budget,  en  spezial  quellas  che  demussan  midadas  essenzialas envers l'onn precedent, ston vegnir motivadas.  3. Dretg da credits  Art.  5 Credit d'impegn 1 Il credit d'impegn cumpiglia tut ils custs e tut ils retgavs ubain tut las expensas e tut  las entradas che tutgan ensemen tenor il princip da l'unitad da la materia, che ston   vegnir registrads en la contabilitad da las finanzas e ch'èn necessaris per realisar il   project suenter ch'el è vegnì approvà. 2 Il credit per in object è in credit d'impegn per in project singul. 3 Il credit general è in credit d'impegn per in program cun plirs projects. 4 Per sclerir l'impurtanza e las consequenzas finanzialas da projects voluminus po  vegnir dumandà in credit da projectaziun. 5 Ils  meds finanzials che pervegnan da credits d'impegn ston vegnir inditgads sco  custs u sco expensas en il budget respectiv.  2       710.200   Art.  6 Clausula concernent il stadi dals pretschs 1 Sch'il  credit  d'impegn  cuntegna  ina  clausula  concernent  il  stadi  dals  pretschs,   s'augmenta u sa reducescha el en la dimensiun da la midada da l'index. 2 Sch'i vegn concludì in credit net cun ina clausula concernent il stadi dals pretschs,   s'augmenta u sa reducescha el a norma da la midada dal credit brut, nun che las  entradas correspundentas na sajan betg indexadas.  Art.  7 Controlla dals credits d'impegn 1 Da  far  èn  controllas  davart  las  obligaziuns  surpigliadas,  davart  il  diever  dals   credits, davart ils pajaments fatgs sco er davart la repartiziun da credits generals sin  projects singuls.  Art.  8 Cumpetenzas en cas d'expensas supplementaras 1 Per cumplettar la lescha chantunala davart las finanzas po la vischnanca reglar en  ina lescha las cumpetenzas per  permetter  expensas  supplementaras  visavi  credits   d'impegn e visavi credits tenor il budget permess. 2 La vischnanca è liberada da dumandar in credit supplementar u in credit posteriur,  sch'i sa demussa ch'igl è inevitabel u urgent d'ademplir ina incumbensa. 3 Sch'i resultan expensas supplementaras suttamessas a l'obligaziun da dumandar in  credit  visavi  in  credit  d'impegn  permess  e  sche  la  vischnanca  n'ha  betg  ina   regulaziun en il senn da l'alinea 1, vegn la cumpetenza mesirada: a) tar expensas supplementaras libramain fixablas tenor il nov credit global; b) tar expensas supplementaras liadas tenor l'import dal credit supplementar.  4. Rendaquint  Art.  9 Plans dals contos 1 Il  plan  dals  contos  prescriva  la  classificaziun  per  far  la  bilantscha,  il  quint  economic ed il quint d'investiziun. 2 La bilantscha sto vegnir manada cun numers da conto da 5 cifras sco er – tenor   basegn – cun plauns da sutconto da 2 cifras. 3 Il quint economic ed il quint d'investiziun ston vegnir manads cun 4 cifras tar las  funcziuns e cun 4 cifras tar ils geners da contos sco er – sche quai fa da basegn – cun   plauns da sutconto da 2 cifras. 4 Il quint economic ed il quint d'investiziun èn structurads tenor funcziuns e tenor  geners.   3     710.200    Art.  10 Bilantscha 1 En la bilantscha vegnan messas ina sper l'autra las activas e las passivas. Sch'i vegn  cumprovà  in  deficit  da  bilantscha,  resta  quel  da  la  vart  da  las  passivas  da  la  bilantscha. 2 La bilantscha sto vegnir structurada tenor las prescripziuns en l'agiunta da questa  ordinaziun.  Art.  11 Quint economic 1 Il  quint economic cumprova  ils custs  ed ils  retgavs  per  l'onn  chalendar.  El sto   vegnir structurà tenor las directivas en l'agiunta da questa ordinaziun. 2 Il  quint  economic  ha  trais  stgalims.  Sin  l'emprim  stgalim  mussa  el  il  success   operativ, sin il segund stgalim il success extraordinari, e quai mintgamai cun il surpli   dals custs u dal retgav, e sin il terz stgalim mussa el il success total che mida il surpli  da bilantscha u il deficit da bilantscha.  Art.  12 Quint d'investiziun 1 Il quint d'investiziun cuntegna las expensas per la facultad administrativa sco er las   entradas che han in connex cun quella. Ellas ston vegnir cudeschadas sur il quint  d'investiziun, sche l'import brut surpassa las suandantas limitas d'activaziun: a) vischnancas fin a 1000 abitantas ed abitants: fr. 25 000; b) vischnancas sur 1000 fin a 5000 abitantas ed abitants: fr. 50 000; c) vischnancas sur 5000 fin a 10 000 abitantas ed abitants: fr. 75 000; d) vischnancas fin a 10 000 abitantas ed abitants: fr. 100 000. 2 Emprests e participaziuns da la facultad administrativa respectivamain lur midadas  ston vegnir registrads independentamain da l'import dal quint d'investiziun. 3 Il  quint d'investiziun sto vegnir  structurà tenor las prescripziuns en l'agiunta  da  questa ordinaziun.  Art.  13 Quint da la circulaziun dals daners 1 Il quint da la circulaziun dals daners infurmescha davart l'origin e davart il diever  dals meds finanzials. 2 Il quint da la circulaziun dals daners preschenta en moda graduada la circulaziun  dals daners da l'activitad manaschiala (quint economic), la circulaziun dals daners da  l'activitad d'investiziun (quint d'investiziun) e la circulaziun dals daners da l'activitad  da finanziaziun. 3 Il fond "daners" cuntegna dabuns da cassa, da posta e da banca sco er equivalents  da  daners.  Equivalents  da  daners  èn  investiziuns  finanzialas  che  pon  vegnir  realisadas  entaifer  3  mais,  senza  ch'ins  stoppia  prender  encunter  midadas  impurtantas da la valur.  4       710.200   Art.  14 Retenziuns 1 Ina retenziun sto vegnir furmada, sche las suandantas premissas èn ademplidas en  moda cumulativa: a) i sa tracta d'ina obligaziun actuala che deriva d'in eveniment, ch'è capità avant   il di da referenza da la bilantscha; b) i  resulta  cun  gronda  probabilitad  ina  deflussiun  da  meds  finanzials  per   ademplir questa obligaziun; c) l'import da l'obligaziun po vegnir stimà en moda fidada; e d) l'import è essenzial. 2 Las retenziuns dastgan vegnir duvradas mo per l'intent, per il qual ellas èn vegnidas   furmadas. Ellas ston vegnir liquidadas a favur da quel sectur, sin donn e cust dal  qual ellas èn vegnidas furmadas. 3 Las  retenziuns  ston  vegnir  explitgadas  en  l'agiunta.  La  glista  da  las  retenziuns  cuntegna en spezial il stadi da las singulas retenziuns ed in commentari latiers.  Art.  15 Posiziuns transitoricas activas e passivas 1 Posiziuns transitoricas activas vegnan bilantschadas per: a) expensas ch'èn vegnidas fatgas u custs ch'èn resultads avant il di da referenza   da la bilantscha, sche la prestaziun vegn retratga en la proxima perioda da   quint;  b) entradas u retgavs che ston vegnir attribuids a la perioda da quint avant il di da  referenza da la bilantscha, ma che vegnan facturads pir en la proxima perioda  da quint.  2 Posiziuns transitoricas passivas vegnan bilantschadas per: a) entradas  u  retgavs  ch'èn  vegnids  facturads  u  gia  incassads  avant  il  di  da   referenza da la bilantscha e che ston vegnir bunifitgads en la proxima perioda  da quint;  b) prestaziuns (expensas u custs) ch'èn vegnidas retratgas avant il di da referenza  da la bilantscha,  ma che vegnan  messas  a quint pir  en la nova perioda da   quint.  3 En cas da prestaziuns che vegnan furnidas cuntinuadamain poi vegnir  renunzià  excepziunalmain  ad  ina  posiziun  transitorica,  en  mintga  cas  però  mo,  sch'ils   suandants criteris èn ademplids en moda cumulativa: a) i n'exista nagin stretg connex tranter ils custs ed il retgav; b) l'import da la prestaziun n'è betg suttamess a midadas essenzialas; c) la singula fatschenta na surpassa betg ina valur minimala ch'è accordada cun   la grondezza da la vischnanca respectivamain cun sias finanzas; d) igl è garantì che las prestaziuns che vegnan retratgas durant in onn entir èn    cudeschadas per perioda da quint, guardà sur plirs onns. 4 Sch'igl  exista  in  stretg  connex  tranter  ils  custs  ed  il  retgav,  ston  vegnir  fatgas   posiziuns transitoricas per tuts dus tenor las medemas reglas.   5     710.200    Art.  16 Scuntradas internas 1 Scuntradas internas èn bunificaziuns e grevezzas tranter unitads administrativas da  la vischnanca per prestaziuns furnidas. 2 Ellas ston vegnir fatgas,  sch'ellas èn necessarias per la facturaziun envers terzas  persunas sco er per la scuntrada envers finanziaziuns spezialas. 3 Sche pussaivel ston ellas vegnir pauschalisadas ed orientadas als custs effectivs.  Art.  17 Finanziaziuns spezialas 1 Las finanziaziuns spezialas ston vegnir differenziadas en talas tenor chapital ester  ed en talas tenor agen chapital. Ellas vegnan attribuidas a l'agen chapital, sche: a) lur basa giuridica po vegnir midada da la vischnanca; u b) lur basa giuridica sa basa bain sin il dretg surordinà, ma il dretg surordinà   lascha a la vischnanca ina libertad d'agir considerabla. 2 Ils  pajaments  anticipads  respectivamain  las  obligaziuns  da  las  finanziaziuns  spezialas  ston  vegnir  tschainsids  calculatoricamain.  La  tariffa  da  tschains  vegn  fixada annualmain dal departament da finanzas e vischnancas. 3 L'executiva  liquidescha  quellas  finanziaziuns  spezialas  che  han  pers  lur  intent  d'utilisaziun u che na pon betg pli vegnir ademplidas adequatamain.  Art.  18 Prefinanziaziuns 1 Per  furmar  prefinanziaziuns  per  projects  che n'èn  anc betg vegnids  concludids,  dovri in conclus da l'autoritad ch'è cumpetenta. 2 Prefinanziaziuns pon vegnir  furmadas  mo,  sche las amortisaziuns prescrittas  èn  cuvridas tenor la durada d'utilisaziun, sch'in eventual deficit da bilantscha è vegnì   amortisà e sch'ellas na chaschunan betg in surpli d'expensas en il quint economic. 3 Las prefinanziaziuns ston vegnir liquidadas a favur dal quint economic, e quai a   partir dal mument che l'investiziun vegn prendida en funcziun. Independentamain da  quai ston las amortisaziuns tenor plan vegnir  fatgas  tenor la categoria  e tenor la   durada d'utilisaziun. 4 Las prefinanziaziuns ston vegnir liquidadas a favur dal quint economic, sch'igl è  cler ch'ils projects d'investiziun na vegnan betg realisads. 5 Sch'ils meds finanzials duain vegnir duvrads per furmar in'autra prefinanziaziun,   valan  las  reglas  concernent  la  furmaziun  da  novas  prefinanziaziuns.  I  n'è  betg  permess da midar l'intent d'ina prefinanziaziun en la bilantscha empè da liquidar la  prefinanziaziun e da furmar ina nova prefinanziaziun. 6 Las prefinanziaziuns che vegnan augmentadas da meds finanzials fiscals generals  na ston betg vegnir tschainsidas.  Art.  19 Contabilitad da l'investiziun 1 Las  valurs  da  facultad  che  vegnan  duvradas  durant  plirs  onns  ston  vegnir  registradas en ina contabilitad da la facultad investida.  6       710.200   2 La contabilitad da la facultad investida cuntegna indicaziuns detagliadas davart il  svilup da questas valurs da facultad. 3 Las investiziuns ston vegnir explitgadas en l'agiunta. La glista da las investiziuns   cuntegna  la  summa  da  las  valurs  d'investiziun  cudeschadas  e  las  amortisaziuns  cumuladas al cumenzament ed a la fin da la perioda.  Art.  20 Valitaziun da la facultad finanziala 1 La facultad finanziala  vegn  valitada per il  di  da referenza da la  bilantscha sco   suonda: a) meds finanzials liquids a la valur nominala; b) pretensiuns a la valur nominala; c) vaglias cun valur da bursa a la valur da bursa; d) vaglias senza valur da bursa a la valur d'acquisiziun; e) valutas estras a la valur da bursa; f) posiziuns transitoricas activas a la valur nominala; g) reservas e lavurs cumenzadas a la valur d'acquisiziun respectivamain als custs   da producziun u a la valur da martgà, sche quella è pli bassa; h) investiziuns materialas a la valur da martgà,  bains immobigliars ed edifizis    almain mintga 10 onns; i) pretensiuns envers finanziaziuns spezialas ed envers fonds en chapital ester a   la valur nominala.  Art.  21 Rectificaziuns da la valur 1 Sch'ina  reducziun  permanenta  da  la  valur  che  surpassa  l'utilisaziun  ordinaria  è  previsibla tar ina posiziun da la facultad administrativa, vegn rectifitgada sia valur   cudeschada. 2 Ina  reducziun  da  la  valur  è  duraivla,  sch'i  po  vegnir  supponì  cun  gronda  probabilitad che la valur bilantschada na po betg pli vegnir cuntanschida il proxim  temp, u alura sche la posiziun ha pers dal tuttafatg u per part sia valur, perquai che la   valur è vegnida destruida u inveterada ubain pervia da circumstanzas sumegliantas   respectivamain perquai che la valur na po betg pli vegnir duvrada en la dimensiun  d'enfin ussa. 3 Sch'igl è avant maun ina ristga da perdita en connex cun las pretensiuns, sto vegnir  furmà  in  delcredere.  Posiziuns  essenzialas  en  connex  cun  pretensiuns  vegnan  valitadas separadamain. Tar las ulteriuras posiziuns po la valur vegnir rectifitgada   pauschalmain.  La  tariffa  da  la  rectificaziun  pauschala  importa  maximalmain  5 pertschient.  Art.  22 Amortisaziuns ordinarias 1 La  facultad  administrativa  sto  vegnir  amortisada  en  moda  ordinaria  tenor  las  categorias d'investiziun.   7     710.200    2 Las amortisaziuns da las  investiziuns  en la  facultad administrativa  cumenzan il  mument che las investiziuns vegnan duvradas. L'emprim onn da l'utilisaziun vegn  fatga  in'amortisaziun  annuala.  Investiziuns  en  construcziun  na  ston  betg  vegnir  amortisadas. 3 Investiziuns  cun  parts  d'investiziun  pli  grondas  che  han  differentas  duradas  d'utilisaziun ston vegnir amortisadas tut tenor la categoria d'investiziun. 4 Per ils secturs dal provediment  e da l'allontanament  che vegnan finanziads tras   taxas pon vegnir applitgadas las tariffas d'amortisaziun linearas da la regulaziun da   branscha correspundenta. Las regulaziuns da branscha che vegnan applitgadas ston  vegnir inditgadas en l'agiunta. 5 En cas da contribuziuns d'investiziun sa drizza la durada d'utilisaziun tenor il gener   da l'investiziun. La durada d'utilisaziun respectivamain la tariffa d'amortisaziun sto  vegnir tschernida uschia, sco sch'i sa tractass d'ina atgna investiziun. 6 Emprests, participaziuns e bains immobigliars na vegnan betg amortisads, uschè  ditg ch'i  na subentra nagina reducziun da la valur. Las participaziuns ston vegnir  examinadas areguard lur valur e vegnir inditgadas en la glista da las participaziuns. 7 En  cas  da  facultad  administrativa  duvrada  sto  la  durada  d'utilisaziun  vegnir   reducida a la durada d'utilisaziun restanta. Sche l'investiziun vegn sanada avant u  suenter l'acquisiziun, po quai chaschunar ina differenza tar la durada d'utilisaziun.  Art.  23 Categorias d'investiziun, durada d'utilisaziun, tariffa d'amortisaziun 1 Las investiziuns ston vegnir repartidas sin las suandantas categorias ed amortisadas  correspundentamain en moda lineara: a) construcziuns autas  1. durada d'utilisaziun 33 onns 2. tariffa d'amortisaziun 3,03 %  b) construcziuns bassas 1. durada d'utilisaziun 40 onns 2. tariffa d'amortisaziun 2,50 %  c) guaud, alps ed ulteriuras investiziuns materialas 1. durada d'utilisaziun 40 onns 2. tariffa d'amortisaziun 2,50 %  d) raits da chanals e da conducts, rempars d'aua 1. durada d'utilisaziun 50 onns 2. tariffa d'amortisaziun 2,00 %  e) planisaziuns localas e regiunalas sco er ulteriuras planisaziuns 1. durada d'utilisaziun 10 onns 2. tariffa d'amortisaziun 10,00 %  f) mobiglias, equipaments, maschinas e vehichels a motor generals 1. durada d'utilisaziun 8 onns 2. tariffa d'amortisaziun 12,50 %  g) vehichels spezials (pumpiers, nettegiament da las vias) 1. durada d'utilisaziun 15 onns  8       710.200   2. tariffa d'amortisaziun 6,67 % h) sistems d'informatica e da communicaziun  1. durada d'utilisaziun 5 onns 2. tariffa d'amortisaziun 20,00 %  i) investiziuns immaterialas; 1. durada d'utilisaziun 5 onns 2. tariffa d'amortisaziun 20,00 %  Art.  24 Amortisaziuns supplementaras 1 Amortisaziuns  supplementaras  da  la  facultad  administrativa  dastgan  esser  mo  uschè grondas ch'i na resulta nagin surpli d'expensas. 2 Sch'igl  è  avant  maun  in  deficit  da  bilantscha,  n'èsi  betg  permess  da  far  amortisaziuns supplementaras.  Art.  25 Glista da las participaziuns e da las garanzias 1 La glista da las participaziuns cuntegna en spezial: a) credits  e  participaziuns  che  stattan  en  connex  cun  l'adempliment  da  las   incumbensas publicas u cun l'interessenza publica; b) furmas  da  la  collavuraziun  intercommunala  e  las  instituziuns  purtadras   excorporadas, a las qualas la vischnanca è participada sco commembra u sco   purtadra.  2 En  la  glista  da  las  garanzias  ston  vegnir  inscrits  tut  ils  causals,  dals  quals  po  resultar en il futur in'obligaziun essenziala. Ella cumpiglia en spezial: a) obligaziuns eventualas, cun las qualas la vischnanca surpiglia in'obligaziun a   favur  da  terzas  persunas,  en  spezial  cauziuns,  obligaziuns  da  garanzia  e  garanzias da deficit;  b) obligaziuns da leasing; c) ulteriurs  fatgs  da  caracter  eventual,  sco  chastis  convenziunals  e  chaparras   penalas, nun che quels sajan gia vegnids cudeschads sco retenziuns.  Art.  26 Cumprova da l'agen chapital 1 La cumprova da l'agen chapital mussa ils motivs da la midada da l'agen chapital. 2 Ils suandants contos da bilantscha ston vegnir inditgads detagliadamain: a) obligaziuns  respectivamain  pajaments  anticipads  envers  finanziaziuns   spezialas; b) fonds; c) prefinanziaziuns; d) reserva per l'augment da la valur pervia da la midada al MAC2; e) reserva da la nova valitaziun da la facultad finanziala; f) ulteriur agen chapital; g) surpli da bilantscha / deficit da bilantscha.   9     710.200    Art.  27 Ulteriuras indicaziuns en l'agiunta 1 En l'agiunta ston vegnir inditgads supplementarmain: a) indicaziuns concernent la facultad d'utilisaziun betg bilantschada; b) contribuziuns  garantidas  da  la  confederaziun,  dal  chantun  e  da  terzas   persunas; c) regulaziuns da branscha applitgadas per las tariffas d'amortisaziun linearas en   ils secturs dal provediment e da l'allontanament ch'èn finanziads tras taxas; d) in eventual tractament spezial da la facultad administrativa existenta en cas da   la midada al MAC2; e) ina controlla dals credits d'impegn.  5. Contabilitad e gestiun publica  Art.  28 Sistem da controlla intern 1 L'executiva procura per in sistem da controlla intern adequat e graduà tenor las   ristgas. 2 Ella  prenda  las  mesiras  ch'èn  necessarias  per  proteger  la  facultad,  per  garantir   l'utilisaziun  adequata  dals  meds  finanzials,  per  evitar  u  per  scuvrir  sbagls  ed  irregularitads en la contabilitad sco er per garantir la regularitad dal rendaquint e la   rapportaziun fidada. 3 Tgi che vegn favurisà tras in'expensa u tgi che ha empustà sulet ina prestaziun, n'ha  betg il dretg da far l'expensa en quest cas. 4 La facultad communala vegn segirada: a) cunter acziuns nunlubidas; b) cun evitar per gronda part il traffic en daner blut; c) cun la pussaivladad da pudair examinar da tut temp la contabilitad.  Art.  29 Obligaziun da tegnair en salv 1 Ils documents da la contabilitad ston vegnir tegnids en salv uschè ditg sco ch'els  ston star a disposiziun sco meds da cumprova per constatar relaziuns da debit e da  pretensiun, almain però durant 10 onns.  6. Indicaturs da finanzas  Art.  30 Indicaturs da finanzas 1 Sin basa da las datas dal quint annual inoltradas eruescha l'uffizi da vischnancas en  spezial ils suandants indicaturs da finanzas: a) grad da l'atgna finanziaziun; b) quota da la grevezza da tschains; c) debit net en francs per abitanta u abitant;  10       710.200   d) quota da l'atgna finanziaziun; e) quota dal servetsch da chapital; f) quota da l'indebitament brut; g) quota d'investiziun. 2 Per calcular quests indicaturs da finanzas valan las definiziuns armonisadas per las   vischnancas da l'entira Svizra. * a) * … b) * … c) * … d) * … e) * … f) * … g) * …  7. Disposiziuns finalas  Art.  31 Nova valitaziun da la facultad finanziala 1 Cun  midar  al  MAC2  sto  la  facultad  finanziala  vegnir  valitada  da  nov  tenor   l'artitgel 20. 2 En  la  bilantscha  d'avertura  sto  il  gudogn  u  la  perdita  che  resulta  da  la  nova  valitaziun  vegnir  attribuì  a  la  "reserva  da  la  nova  valitaziun  da  la  facultad  finanziala". A la fin da l'emprim onn da gestiun vegn il saldo da la reserva da la nova  valitaziun transferì al conto "surpli  da bilantscha / deficit da bilantscha" e liquidà  uschia. *  Art.  32 Nova valitaziun da la facultad administrativa 1 Cun midar al MAC2 na sto la facultad administrativa betg vegnir valitada da nov.  Ella sto vegnir amortisada en moda lineara durant maximalmain 12 onns. 2 Investiziuns essenzialas dals ultims 5 onns avant l'introducziun dal MAC2 u talas  cun ina durada d'utilisaziun  restanta che surpassa per bler  la fasa  transitorica  da  12 onns, pon vegnir tractadas separadamain. En quest cas ston ellas vegnir valitadas  da nov e ston vegnir amortisadas en moda lineara tenor la categoria d'investiziun per  la  durada  d'utilisaziun  restanta.  In  eventual  tractament  spezial  da  la  facultad  administrativa sto vegnir inditgà en l'agiunta. 3 Il gudogn da la nova valitaziun sto vegnir attribuì en la bilantscha d'avertura a la   "reserva per l'augment da la valur pervia da la midada al MAC2" ed il saldo sto  vegnir cudeschà a la fin da l'emprim onn sin il conto "surpli da bilantscha / deficit da  bilantscha". *   11     710.200    Art.  33 Nova valitaziun da retenziuns e da posiziuns transitoricas 1 Cun  midar  al  MAC2  ston  las  retenziuns  e  las  posiziuns  transitoricas  vegnir   valitadas da nov. 2 Il  gudogn u la perdita da la nova valitaziun sto vegnir  attribuì en la bilantscha  d'avertura a la "reserva per l'augment da la valur pervia da la midada al MAC2" ed il  saldo sto vegnir cudeschà a la fin da l'emprim onn sin il conto "surpli da bilantscha /   deficit da bilantscha". *  Art.  33a * Rapport davart l'adattaziun da la bilantscha 1 Cun  midar  al  MAC2  ston  las  midadas  da  la  bilantscha  vegnir  fixadas  e  commentadas en in rapport. L'uffizi da vischnancas metta a disposiziun in model. 2 Il  rapport  vegn  rendì  enconuschent  a  la  radunanza  communala  u  al  parlament  communal avant l'emprim rendaquint tenor il MAC2.  Art.  34 Entrada en vigur 1 Questa ordinaziun entra en vigur il 1. da december 2012.  12       710.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 25-09-2012 01-12-2012 relasch emprima versiun - 16-12-2014 01-01-2015 Art. 30 al. 2 midada 2014-038 16-12-2014 01-01-2015 Art. 30 al. 2, a) aboliziun 2014-038 16-12-2014 01-01-2015 Art. 30 al. 2, b) aboliziun 2014-038 16-12-2014 01-01-2015 Art. 30 al. 2, c) aboliziun 2014-038 16-12-2014 01-01-2015 Art. 30 al. 2, d) aboliziun 2014-038 16-12-2014 01-01-2015 Art. 30 al. 2, e) aboliziun 2014-038 16-12-2014 01-01-2015 Art. 30 al. 2, f) aboliziun 2014-038 16-12-2014 01-01-2015 Art. 30 al. 2, g) aboliziun 2014-038 16-12-2014 01-01-2015 Art. 31 al. 2 midada 2014-038 16-12-2014 01-01-2015 Art. 32 al. 3 midada 2014-038 16-12-2014 01-01-2015 Art. 33 al. 2 midada 2014-038 16-12-2014 01-01-2015 Art. 33a integraziun 2014-038   13     710.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 25-09-2012 01-12-2012 emprima versiun - Art. 30 al. 2 16-12-2014 01-01-2015 midada 2014-038 Art. 30 al. 2, a) 16-12-2014 01-01-2015 aboliziun 2014-038 Art. 30 al. 2, b) 16-12-2014 01-01-2015 aboliziun 2014-038 Art. 30 al. 2, c) 16-12-2014 01-01-2015 aboliziun 2014-038 Art. 30 al. 2, d) 16-12-2014 01-01-2015 aboliziun 2014-038 Art. 30 al. 2, e) 16-12-2014 01-01-2015 aboliziun 2014-038 Art. 30 al. 2, f) 16-12-2014 01-01-2015 aboliziun 2014-038 Art. 30 al. 2, g) 16-12-2014 01-01-2015 aboliziun 2014-038 Art. 31 al. 2 16-12-2014 01-01-2015 midada 2014-038 Art. 32 al. 3 16-12-2014 01-01-2015 midada 2014-038 Art. 33 al. 2 16-12-2014 01-01-2015 midada 2014-038 Art. 33a 16-12-2014 01-01-2015 integraziun 2014-038  14       710.200-A1     Agiunta 1: Art. 10, 11 e 12   (versiun dals 1-12-2012)   1. Structura da la bilantscha (art. 10 OFV)   1.1. FACULTAD FINANZIALA   La facultad finanziala vegn structurada sco suonda:  a) meds finanzials liquids ed investiziuns da daners da curta durada (100);  b) pretensiuns (101);  c) investiziuns finanzialas da curta durada (102);  d) posiziuns transitoricas activas (104);  e) reservas e lavurs cumenzadas (106);  f) investiziuns finanzialas da lunga durada (107);  g) investiziuns materialas inclusiv immobiglias da l'acquist preventiv (108);  h) pretensiuns envers finanziaziuns spezialas e fonds en il chapital ester (109).   1.2. FACULTAD ADMINISTRATIVA   1 La facultad administrativa vegn dividida sco suonda:  a) investiziuns materialas (140);  b) investiziuns immaterialas (142);  c) emprests (144);  d) participaziuns (145);  e) contribuziuns d'investiziun (146);  f) amortisaziuns supplementaras cumuladas (148).  2 La facultad d'utilisaziun vegn bilantschada en la facultad administrativa. Sch'ella  n'è betg bilantschada, sto ella vegnir inditgada en l'agiunta al quint annual.   1.3. CHAPITAL ESTER   Il chapital ester vegn structurà sco suonda:  a) obligaziuns currentas (200);  b) debits finanzials da curta durada (201);  c) posiziuns transitoricas passivas (204);     1      710.200-A1        d) retenziuns da curta durada (205);  e) debits finanzials da lunga durada (206);  f) retenziuns da lunga durada (208);  g) obligaziuns envers finanziaziuns spezialas e fonds en il chapital ester (209).   1.4. AGEN CHAPITAL   L'agen chapital vegn structurà sco suonda:  a) obligaziuns respectivamain pajaments anticipads envers finanziaziuns spezialas   (290);  b) fonds (291);  c) prefinanziaziuns (293);  d) reserva per l'augment da la valur pervia da la midada al MAC2 (295);  e) reserva da la nova valitaziun da la facultad finanziala (296);  f) ulteriur agen chapital (298);  g) surpli da bilantscha / deficit da bilantscha (299).   2. Structura funcziunala dal quint economic e dal quint  d'investiziun (art. 11 al. 1 ed art. 12 al. 3 OFV)   Il quint economic ed il quint d'investiziun èn structurads tenor las suandantas  funcziuns:  a) administraziun generala (0);  b) urden public e segirezza publica, defensiun (1);  c) furmaziun (2);  d) cultura, sport e temp liber, baselgia (3);  e) sanadad (4);  f) segirezza sociala (5);  g) traffic (6);  h) protecziun da l'ambient ed organisaziun dal territori (7);  i) economia publica (8);  j) finanzas e taglias (9).   2         710.200-A1     3. Structura tenor geners da la bilantscha (art. 11 al. 1 OFV)   Il quint economic sto vegnir structurà tenor ils suandants geners:   Custs  a) custs da persunal (30);  b) custs reals ed ulteriurs custs da manaschi (31);  c) amortisaziuns da la facultad administrativa (33);  d) custs finanzials (34);  e) apports en fonds ed en finanziaziuns spezialas (35);  f) custs da transfers (36);  g) contribuziuns transitoricas (37);  h) custs extraordinaris (38);  i) scuntradas internas (39).   Retgav  a) retgav fiscal (40);  b) regals e concessiuns (41);  c) indemnisaziuns (42);  d) differents retgavs (43);  e) retgav finanzial (44);  f) prelevaziuns da fonds e da finanziaziuns spezialas (45);  g) retgav da transfers (46);  h) contribuziuns transitoricas (47);  i) retgav extraordinari (48);  j) scuntradas internas (49).   4. Structura tenor geners dal quint d'investiziun (art. 12 al. 3  OFV)   Il quint d'investiziun sto vegnir structurà tenor ils suandants geners:   Expensas  a) investiziuns materialas (50);  b) investiziuns a quint da terzas persunas (51);  c) investiziuns immaterialas (52);  d) emprests (54);  e) participaziuns (55);  f) atgnas contribuziuns d'investiziun (56);     3      710.200-A1        g) contribuziuns d'investiziun transitoricas (57);  h) investiziuns extraordinarias (58);  i) transport a la bilantscha / passivaziun (59).   Entradas  a) transport da d'investiziuns materialas en la facultad finanziala (60);  b) restituziuns (61);  c) perdita d'investiziuns immaterialas (62);  d) contribuziuns d'investiziun per l'agen quint (63);  e) rembursament d'emprests (64);  f) transport da participaziuns (65);  g) rembursament d'atgnas contribuziuns d'investiziun (66);  h) contribuziuns d'investiziun transitoricas (67);  i) entradas extraordinarias d'investiziun (68);  j) transport a la bilantscha / activaziun (69).      4       	1. Disposiziuns generalas 	Art. 1 Champ d'applicaziun, object ed intent 	Art. 2 Cumpetenza per expensas  	2. Gestiun da las finanzas 	Art. 3 Plan da finanzas 	Art. 4 Budget  	3. Dretg da credits 	Art. 5 Credit d'impegn 	Art. 6 Clausula concernent il stadi dals pretschs 	Art. 7 Controlla dals credits d'impegn 	Art. 8 Cumpetenzas en cas d'expensas supplementaras  	4. Rendaquint 	Art. 9 Plans dals contos 	Art. 10 Bilantscha 	Art. 11 Quint economic 	Art. 12 Quint d'investiziun 	Art. 13 Quint da la circulaziun dals daners 	Art. 14 Retenziuns 	Art. 15 Posiziuns transitoricas activas e passivas 	Art. 16 Scuntradas internas 	Art. 17 Finanziaziuns spezialas 	Art. 18 Prefinanziaziuns 	Art. 19 Contabilitad da l'investiziun 	Art. 20 Valitaziun da la facultad finanziala 	Art. 21 Rectificaziuns da la valur 	Art. 22 Amortisaziuns ordinarias 	Art. 23 Categorias d'investiziun, durada d'utilisaziun, tariffa d'amortisaziun 	Art. 24 Amortisaziuns supplementaras 	Art. 25 Glista da las participaziuns e da las garanzias 	Art. 26 Cumprova da l'agen chapital 	Art. 27 Ulteriuras indicaziuns en l'agiunta  	5. Contabilitad e gestiun publica 	Art. 28 Sistem da controlla intern 	Art. 29 Obligaziun da tegnair en salv  	6. Indicaturs da finanzas 	Art. 30 Indicaturs da finanzas  	7. Disposiziuns finalas 	Art. 31 Nova valitaziun da la facultad finanziala 	Art. 32 Nova valitaziun da la facultad administrativa 	Art. 33 Nova valitaziun da retenziuns e da posiziuns transitoricas 	Art. 33a * Rapport davart l'adattaziun da la bilantscha 	Art. 34 Entrada en vigur   		2018-06-06T03:25:24+0200 	"7001 Chur" 	"Gesetzessammlung Kanton Graubünden"


canton: gr

abbreviation: LSFi

pdf_content: Lescha davart la surveglianza da las finanzas (LSFi)    710.300   Lescha davart la surveglianza da las finanzas (LSFi)  dals 19-10-2011 (versiun dals 01-01-2017)  Il cussegl grond dal chantun Grischun1),  sa basond sin l'art. 31 al. 1 da la constituziun chantunala2), suenter avair gì invista da  la missiva da la regenza dals 21 da zercladur 20113),  concluda:  1. Posiziun giuridica ed organisaziun da la controlla da finanzas  Art.  1 Incumbensa ed organisaziun 1 La controlla da finanzas è l'organ suprem da la surveglianza da las finanzas. Ella   sustegna: a) il cussegl grond e sia cumissiun da gestiun exequind la surveglianza da las   finanzas  sur  da  l'administraziun,  sur  da  la  dretgira  chantunala  e  sur  da  la  dretgira administrativa sco er sur dals instituts autonoms da dretg public;  b) la regenza ed ils departaments exequind la surveglianza da las finanzas sur da   l'administraziun;  c) la dretgira chantunala e la dretgira administrativa en connex cun ils aspects  finanzials da la surveglianza da la giustia.  2 La controlla da finanzas è professiunalmain independenta ed è autonoma. En sia   activitad  da  controlla  è  ella  obligada  mo  a  la  constituziun  ed  a  la  lescha.  Ella  fixescha annualmain ses program da controlla ed al suttametta a la cumissiun da  gestiun dal cussegl grond, a la regenza ed – en extracts – a la dretgira chantunala ed  a la dretgira administrativa per laschar prender enconuschientscha. 3 La regenza e la cumissiun da gestiun concludan ina cunvegna da finamiras e da  prestaziun cun la controlla da finanzas. 4 La  controlla  da  finanzas  è  suttamessa  administrativamain  al  departament  da  finanzas e vischnancas.  1) PCG 2011/2012, 259 2) DG 110.100 3) pagina 533  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   710.300    Art.  2 Champ da surveglianza 1 A la surveglianza da las finanzas tras la controlla da finanzas èn suttamess – cun   resalva d'ina regulaziun divergenta en leschas spezialas: a) la contabilitad dal cussegl grond; b) l'administraziun chantunala; c) * l'administraziun da las dretgiras e da las autoritads da mediaziun; d) ils instituts da dretg public dal chantun; e) las  organisaziuns  e  las  persunas ordaifer  l'administraziun  chantunala,  a  las   qualas il chantun surdat incumbensas publicas; f) organisaziuns  e  persunas  che  survegnan  contribuziuns  chantunalas   considerablas. 2 La controlla da finanzas surveglia las finanzas er là, nua ch'igl è vegnì endrizzà in  agen  post  da  revisiun  u  da  controlla  tenor  la  lescha  u  tenor  ils  statuts.  Ella  coordinescha sia activitad cun auters organs che han incumbensas da controlla. 3 L'activitad da surveglianza tenor l'alinea 1 literas d ed e sa restrenscha da princip al   rapport da gestiun, al quint annual ed al rapport da revisiun. Ulteriuras controllas  pon vegnir fatgas da la controlla da finanzas mo per incumbensa da la cumissiun da  gestiun u da la regenza. 4 L'activitad da surveglianza tenor l'alinea 1 litera f vegn fatga en coordinaziun cun il   departament ch'è cumpetent per la surveglianza.  Art.  3 Gremi paritetic 1 Il gremi paritetic consista mintgamai da 2 represchentantas e represchentants da la  regenza e da la cumissiun da gestiun. El prenda sias propostas cun maioritad simpla  e senza decisiun da tagl da la presidenta u dal president. Il presidi alternescha mintga   onn chalendar da la regenza a la cumissiun da gestiun.  Il  secretariat  dal cussegl   grond maina il secretariat. 2 En quai  che concerna l'engaschament,  la  desditga e  tut  las  autras  chaussas  dal   persunal che pertutgan persunalmain la manadra u il  manader  da la controlla da   finanzas fa il gremi paritetic proposta a la regenza.  Art.  4 Persunal 1 Il dretg da persunal dal chantun vegn applitgà, nun che questa lescha reglia insatge  auter  u  sch'il  cussegl  grond  prenda  ina  regulaziun  divergenta  cun  approvar  il  preventiv. 2 En il  rom dal preventiv approvà è  la  manadra  u il  manader  da la controlla da  finanzas cumpetent per tut las fatschentas da persunal da la controlla da finanzas, en  spezial er per engaschaments, per promoziuns e per relaschadas.  2       710.300   Art.  5 Collavuraziun cun terzas persunas 1 La  controlla  da  finanzas  po  consultar  expertas  ed  experts,  sch'i  basegna  enconuschientschas professiunalas  spezialas  per  realisar  sias  incumbensas  u sche  quai na po betg vegnir garantì tras ses persunal regular. 2 Per  ademplir  sias  incumbensas  po  ella  collavurar  cun  instituziuns  privatas  u  publicas.  Art.  6 Gestiun da las finanzas e preventiv 1 Areguard las cumpetenzas d'expensas ed areguard ils surpassaments da credits ha  la controlla da finanzas il medem status sco in departament. 2 La controlla da finanzas fa ses preventiv che vegn surpiglià da la regenza senza  midadas en il sboz per il preventiv. Ella suttametta directamain a la cumissiun da   gestiun las dumondas per surpassaments da credits e per credits posteriurs.  Art.  7 Post da revisiun extern 1 La cumissiun da gestiun incumbensescha in post da revisiun extern da giuditgar   periodicamain la qualitad e la prestaziun sco er d'examinar il quint da la controlla da   finanzas. *  Art.  8 Correspundenza 1 La controlla da finanzas è en correspundenza directa cun quels posts che stattan sut   sia surveglianza. 2 Ella è en correspundenza directa cun la cumissiun da gestiun, cun la regenza sco er  cun  la  dretgira  chantunala  e  cun  la  dretgira  administrativa.  Questas  instanzas  envidan periodicamain il manader da la controlla da finanzas ad ina discussiun.  Art.  9 Sustegn ed infurmaziun da la cumissiun da gestiun 1 La controlla da finanzas sustegna l'activitad da surveglianza da la cumissiun da  gestiun en il rom da sias pussaivladads ed a norma da l'incarica ch'è vegnida surdada  a questa cumissiun. 2 Ella dat a la cumissiun da gestiun tut las infurmaziuns che servan per exequir la  surveglianza suprema. Sin dumonda metta ella a disposiziun tut ils conclus da la  regenza,  dals  departaments  sco  er  da  la  dretgira  chantunala  e  da  la  dretgira  administrativa  che pertutgan  la  surveglianza  dals  credits  tenor  il  preventiv  e  las  finanzas  dal  chantun.  Plinavant  suttametta  ella  a  la  cumissiun  da  gestiun  tut  ils  rapports da revisiun e la correspundenza respectiva e la trametta las decisiuns davart   la liquidaziun da reclamaziuns e da propostas. 3 Ella  suttametta  a  la  cumissiun  da  gestiun  mintgamai  in  register  davart  tut  ils  rapports da revisiun ch'èn vegnids fatgs sco er la correspundenza respectiva. Davart  revisiuns che duran pli ditg sto la cumissiun da gestiun vegnir orientada cun agid da  rapports intermediars.   3     710.300    2. Princips  Art.  10 Cuntegn da la surveglianza da las finanzas 1 La surveglianza da las finanzas da la controlla da finanzas cumpiglia la controlla da  la regularitad, da la legalitad, da la rentabilitad, da l'utilitad, da la spargnusadad e da  l'effizienza da la gestiun da las finanzas.  Art.  11 Princips da controlla 1 La controlla da finanzas pratitgescha sia activitad tenor las disposiziuns da questa  lescha e tenor princips renconuschids.  3. Incumbensas  Art.  12 Incumbensas generalas 1 La controlla da finanzas è cumpetenta per controllar tut las finanzas dal chantun, en   spezial: * a) * per controllar il quint annual, ils quints separads dals posts da servetsch, dals    instituts da dretg public, dals departaments, da las dretgiras e da las autoritads  da mediaziun;  b) per controllar ils sistems da controlla interns; c) per far controllas da sistems, da projects e dals quints tenor ils resultats; d) per far controllas per incumbensa da la confederaziun; e) per controllar – sco post da revisiun – organisaziuns, sch'igl exista in interess   public. 2 La controlla da finanzas vegn consultada per elavurar las prescripziuns davart il   servetsch da pajament e davart la gestiun da las finanzas sco er per sviluppar e per  cumprar sistems da contabilitad. 3 La controlla da finanzas n'ha naginas incumbensas executivas.  Art.  13 Incumbensas spezialas e cussegliaziun 1 Las cumissiuns d'inquisiziun parlamentaras, la cumissiun da gestiun, la regenza, ils  departaments  sco  er  la  dretgira  chantunala  e  la  dretgira  administrativa  pon  dar  incumbensas da controlla spezialas a la controlla da finanzas e la pon consultar – sco  organ consultativ – per dumondas da la surveglianza da las finanzas. 2 Il  rapport  survegn  en  quests  cas  mo  l'organ  incumbensader  che  decida  tenor  princips generals davart l'infurmaziun d'ulteriurs posts. 3 La controlla da finanzas po refusar incumbensas, sch'i vegn periclità l'andament dal  program  da  controlla  regular.  Incumbensas  da  cumissiuns  d'inquisiziun  parlamentaras na pon betg vegnir refusadas.  4       710.300   4. Rapport ed infurmaziun  Art.  14 Rapport e propostas 1 La controlla da finanzas communitgescha sias constataziuns a bucca u en scrit. Ella  fa  en mintga  cas in  rapport  en scrit  davart  ils  resultats  da revisiuns  da posts  da   servetsch e d'ulteriuras controllas impurtantas sco er en cas da reclamaziuns che han  ina impurtanza considerabla. 2 Il  rapport che po vegnir collià cun propostas, vegn tramess al post da servetsch   chantunal cumpetent, a la dretgira regiunala cumpetenta, a l'autoritad da mediaziun  cumpetenta,  al  departament  cumpetent,  a  la  chanzlia  chantunala,  a  la  dretgira  chantunala  u  a  la  dretgira  administrativa  ed  al  departament  da  finanzas  e   vischnancas. En cas da mandats sco post da revisiun vegn il rapport tramess a l'organ  cumpetent. * 3 Ils rapports da la controlla da finanzas ed ils documents appartegnents n'èn betg   accessibels publicamain en il senn da la lescha davart il princip da transparenza. *  Art.  15 Contestaziuns 1 Fatschentas  che  na  correspundan  betg  als  princips  da  l'artitgel 10,  sco  er  irregularitads  ed  insuffizienzas  da  la  contabilitad,  ston  vegnir  contestadas  da  la  controlla da finanzas. 2 Sche la controlla da finanzas constatescha – exequind sia activitad da surveglianza   – mancanzas da l'organisaziun, da la moda da lavurar u da l'engaschament da lavur   che na pertutgan betg directamain las finanzas e la contabilitad, communitgescha  ella quai en scrit  al  departament  superiur,  a la chanzlia chantunala,  a la dretgira   chantunala  u  a  la  dretgira  administrativa  sco  er  al  departament  da  finanzas  e  vischnancas. Ella po recumandar mesiras da meglieraziun.  Art.  16 Liquidaziun e decisiun 1 La controlla da finanzas fixescha per regla in termin per il post da servetsch, per la  dretgira  regiunala  u  per  l'autoritad  da  mediaziun.  Entaifer  quest  termin  sto  la   contestaziun  vegnir  liquidada  u  sto  vegnir  dà  suatientscha  ad  ina  proposta.  Els  orienteschan la controlla da finanzas entaifer il termin fixà davart la liquidaziun da   las contestaziuns u da las propostas. * 2 Sch'ina  contestaziun  u  sch'ina  proposta  na  po  betg  vegnir  liquidada  entaifer  il  termin fixà u sche las contestaziuns e sche las propostas èn dispitaivlas, suttametta la  controlla da finanzas la fatschenta per la decisiun definitiva: a) a la regenza, en cas che na pertutgan betg las dretgiras; b) a la cumissiun da surveglianza cumpetenta, per mauns dal cussegl grond, en   cas che pertutgan la dretgira chantunala u la dretgira administrativa; c) * a  la  dretgira  chantunala,  en  cas  che  pertutgan  ina  dretgira  regiunala  u    in'autoritad da mediaziun.   5     710.300    3 Fin a la liquidaziun definitiva d'ina contestaziun u d'ina proposta da la controlla da   finanzas  na dastgan  ni  vegnir  fatgs  pajaments  ni  vegnir  surpigliadas obligaziuns  ch'èn chaussa da la procedura.  Art.  17 Rapport da gestiun 1 La controlla da finanzas fa annualmain in rapport da gestiun per la cumissiun da  gestiun e per la regenza, en il qual ella infurmescha davart la dimensiun e davart ils   accents da sia activitad da controlla sco er davart constataziuns impurtantas e davart   giudicaments impurtants. 2 Quest rapport po vegnir suttamess per part u dal tuttafatg al cussegl grond; el sto  dentant tegnair quint dal secret d'uffizi e dals dretgs persunals. Almain ina giada per   perioda da legislatura sto vegnir fatg in rapport. *  5. Procedura  Art.  18 Acts chastiabels 1 Sch'i  dat indizis per in act chastiabel,  annunzia la controlla da finanzas quai al  departament  cumpetent,  a  la chanzlia chantunala,  a la  dretgira  chantunala u a la   dretgira administrativa. Las instanzas infurmadas procuran immediatamain per las  mesiras dumandadas. 2 En cas  ch'i  vegn  fatg  ina denunzia  penala,  vegnan  infurmadas  la  regenza  e  la   cumissiun da gestiun. 3 Sch'i  na vegnan betg prendidas mesiras suffizientas, infurmescha la controlla da  finanzas la regenza sco er la cumissiun da gestiun davart ils indizis ch'ella ha scuvrì.  Art.  19 Documentaziun 1 Conclus  e  disposiziuns  da  la  regenza,  da  las  dretgiras,  da  las  autoritads  da   mediaziun, dals departaments e dals posts da servetsch che pertutgan las finanzas dal  chantun, ston vegnir mess a disposiziun a la controlla da finanzas senza ch'i stoppia   vegnir dumandà. *  Art.  20 Access a las datas 1 La controlla da finanzas ha il dretg da consultar las datas ch'èn necessarias per  ademplir  la  surveglianza  da  las  finanzas  inclusiv  las  datas  da  persunas  or  da  collecziuns  da  datas  dals  departaments  e  dals  posts  da  servetsch  sco  er  da  las  dretgiras e da las autoritads da mediaziun. Sche las datas èn adattadas e necessarias   per ademplir  las incumbensas,  vala  il  dretg d'access  er per las datas da persunas  ch'èn spezialmain degnas da vegnir protegidas. *  6       710.300   2 La controlla da finanzas dastga tegnair en salv u arcunar las datas da persunas, da   las qualas ella ha prendì enconuschientscha en tala moda, mo fin che la procedura da  revisiun è terminada. Ils access a las differentas collecziuns da datas ed ils intents  che duain vegnir cuntanschids cun quai ston vegnir documentads. 3 Per  las  dretgiras  e  per  las  autoritads  da  mediaziun  sa  restrenscha  l'access  als  documents ed a las datas sin conclus e sin disposiziuns che stattan en connex cun la  surveglianza da la giustia. *  Art.  21 Cooperaziun ed obligaziun d'annunzia 1 Tgi ch'è suttamess a la surveglianza tras la controlla da finanzas, la gida ad exequir   sias incumbensas. En spezial preschenta ella u el – sin dumonda – ils documents   necessaris e dat las infurmaziuns necessarias. 2 Mancanzas d'ina impurtanza finanziala fundamentala e considerabla, ston vegnir   annunziadas immediatamain a la controlla da finanzas.  6. Disposiziuns finalas  Art.  22 Aboliziun dal dretg vertent 1 Cun l'entrada en vigur da questa lescha vegn abolida la part V. Surveglianza da las   finanzas (art. 38 fin  57) da la lescha davart  las finanzas e la surveglianza da las   finanzas dals 30 d'avust 2007.  Art.  23 Midada dal dretg vertent1)  Art.  24 Referendum ed entrada en vigur 1 Questa lescha è suttamessa al referendum facultativ2). 2 La regenza fixescha il termin da l'entrada en vigur da questa lescha3).  1) Las midadas dal dretg vertent na vegnan betg inditgadas. 2) Il termin da referendum è scadì ils 25 da schaner 2012. Entaifer quest termin n'èn vegnids   inoltrads nagins referendums. 3) mess en vigur cun CR dals 13 da favrer 2012 per il 1. da mars 2012   7     710.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-10-2011 01-03-2012 relasch emprima versiun - 20-10-2015 01-01-2017 Art. 2 al. 1, c) midada 2016-001 20-10-2015 01-01-2017 Art. 7 al. 1 midada 2016-001 20-10-2015 01-01-2017 Art. 12 al. 1 midada 2016-001 20-10-2015 01-01-2017 Art. 12 al. 1, a) midada 2016-001 20-10-2015 01-01-2017 Art. 14 al. 2 midada 2016-001 20-10-2015 01-01-2017 Art. 16 al. 1 midada 2016-001 20-10-2015 01-01-2017 Art. 16 al. 2, c) midada 2016-001 20-10-2015 01-01-2017 Art. 17 al. 2 midada 2016-001 20-10-2015 01-01-2017 Art. 19 al. 1 midada 2016-001 20-10-2015 01-01-2017 Art. 20 al. 1 midada 2016-001 20-10-2015 01-01-2017 Art. 20 al. 3 midada 2016-001 19-04-2016 01-11-2016 Art. 14 al. 3 integraziun 2016-019  8       710.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-10-2011 01-03-2012 emprima versiun - Art. 2 al. 1, c) 20-10-2015 01-01-2017 midada 2016-001 Art. 7 al. 1 20-10-2015 01-01-2017 midada 2016-001 Art. 12 al. 1 20-10-2015 01-01-2017 midada 2016-001 Art. 12 al. 1, a) 20-10-2015 01-01-2017 midada 2016-001 Art. 14 al. 2 20-10-2015 01-01-2017 midada 2016-001 Art. 14 al. 3 19-04-2016 01-11-2016 integraziun 2016-019 Art. 16 al. 1 20-10-2015 01-01-2017 midada 2016-001 Art. 16 al. 2, c) 20-10-2015 01-01-2017 midada 2016-001 Art. 17 al. 2 20-10-2015 01-01-2017 midada 2016-001 Art. 19 al. 1 20-10-2015 01-01-2017 midada 2016-001 Art. 20 al. 1 20-10-2015 01-01-2017 midada 2016-001 Art. 20 al. 3 20-10-2015 01-01-2017 midada 2016-001   9    	1. Posiziun giuridica ed organisaziun da la controlla da finanzas 	Art. 1 Incumbensa ed organisaziun 	Art. 2 Champ da surveglianza 	Art. 3 Gremi paritetic 	Art. 4 Persunal 	Art. 5 Collavuraziun cun terzas persunas 	Art. 6 Gestiun da las finanzas e preventiv 	Art. 7 Post da revisiun extern 	Art. 8 Correspundenza 	Art. 9 Sustegn ed infurmaziun da la cumissiun da gestiun  	2. Princips 	Art. 10 Cuntegn da la surveglianza da las finanzas 	Art. 11 Princips da controlla  	3. Incumbensas 	Art. 12 Incumbensas generalas 	Art. 13 Incumbensas spezialas e cussegliaziun  	4. Rapport ed infurmaziun 	Art. 14 Rapport e propostas 	Art. 15 Contestaziuns 	Art. 16 Liquidaziun e decisiun 	Art. 17 Rapport da gestiun  	5. Procedura 	Art. 18 Acts chastiabels 	Art. 19 Documentaziun 	Art. 20 Access a las datas 	Art. 21 Cooperaziun ed obligaziun d'annunzia  	6. Disposiziuns finalas 	Art. 22 Aboliziun dal dretg vertent 	Art. 23 Midada dal dretg vertent1) 	Art. 24 Referendum ed entrada en vigur   		2018-06-06T05:08:22+0200 	"7001 Chur" 	"Gesetzessammlung Kanton Graubünden"


pdf_content: 710.400 - Ordinaziun davart la realisaziun da la public corporate governance per il chantun Grischun    710.400   Ordinaziun davart la realisaziun da la public corporate  governance per il chantun Grischun  dals 21-12-2010 (versiun dals 01-01-2023)  sa basond sin l'art. 45 al. 1 e sin l'art. 47 cifra 5 da la constituziun chantunala1)  relaschada da la regenza ils 21 da december 2010  1. Disposiziuns generalas  Art.  1 Intent e finamiras 1 L'ordinaziun davart la realisaziun da la public corporate governance per il chantun  Grischun ha l'intent d'etablir ina relaziun equilibrada tranter la gestiun e la controlla  per las participaziuns dal chantun Grischun. 2 Per  quest  intent  vegnan resguardadas – ultra  dals  princips  da la  gestiun da las  finanzas – las suandantas finamiras: a) tegnair quint dals interess dal chantun; b) stgaffir transparenza; c) coordinar tranter las finamiras politicas, ils interess da las proprietarias e dals   proprietaris e las finamiras da l'interpresa; d) stimar e minimalisar las ristgas finanzialas e politicas; e) rapportar en moda standardisada, f) examinar  regularmain  la  necessitad  ed  il  concept  dals  engaschaments  dal   chantun. 3 Per tractar las participaziuns sco er cur ch'i vegnan adattads relaschs chantunals e   cunvegnas da prestaziun concernent las participaziuns, ston vegnir resguardadas las  finamiras tenor l'alinea 2.  Art.  2 Definiziuns 1 Sco  participaziun  valan  ils  instituts  autonoms  da  dretg  public  dal  chantun.  Plinavant  tutgan tiers  ils  engaschaments  vi  d'ina societad dal  dretg d'obligaziuns  svizzer che fan part da la facultad administrativa.  1) DG 110.100 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm   710.400    2 Ils interess dal chantun da furnir la prestaziun d'ina participaziun vegnan designads  sco  funcziun  d'incarica  da  prestaziun,  ils  interess  da  las  proprietarias  e  dals   proprietaris, da las finanzas e da la gestiun sco funcziun da participaziun finanziala. 3 Las represchentanzas dal chantun èn commembras e commembers ch'èn vegnids  delegads  dal  chantun  respectivamain  commembras  e  commembers  che  pon  sa  participar  d'uffizi  a  l'organ  strategic-directiv  da  participaziuns,  d'uniuns  e  da  fundaziuns ubain d'investiziuns da la facultad finanziala.  2. Organisaziun  Art.  3 Regenza 1 La regenza ha la surveglianza da las participaziuns.  Art.  4 Separaziun da las rollas dal chantun 1 Las  differentas  rollas  dal  chantun  areguard  ina  participaziun  vegnan  separadas  organisatoricamain, uschenavant che quai è raschunaivel. 2 Ils departaments respectivs adempleschan la funcziun d'incarica da prestaziun, il   departament da finanzas e vischnancas la funcziun da participaziun finanziala.  Art.  5 Post da coordinaziun 1 L'administraziun da finanzas è il post da coordinaziun per las participaziuns. Ella  communitgescha directamain cun ils departaments respectivs.  3. Regulaziun da las participaziuns  Art.  6 Finamiras da las proprietarias e dals proprietaris 1 Per  mintga  participaziun  fixescha  la  regenza  finamiras  individualas  da  las  proprietarias e dals proprietaris, nun che talas vegnian gia prescrittas suffizientamain  d'ina lescha.  Art.  7 Examinaziun 1 En il rom da la verificaziun da las incumbensas examinescha la regenza mintga 4  onns  la  necessitad  e  l'utilitad  da  sias  participaziuns  sco  er  las  finamiras  da  las   proprietarias e dals proprietaris e fa – tenor basegn – la valitaziun da las ristgas. 2 Ils  resultats  da  l'examinaziun  vegnan  communitgads  al  cussegl  grond  per  enconuschientscha.  2       710.400   Art.  8 Represchentanzas dal chantun 1 La regenza  è  cumpetenta  per  nominar  e  per  relaschar  las  represchentanzas dal   chantun.  Il  departament  respectiv  fa  la  proposta,  integrond  il  departament  da  finanzas e vischnancas. Il departament da finanzas e vischnancas propona conclus  collectivs. * 2 Il temp d'uffizi maximal è 12 onns, en cas excepziunals motivads 16 onns. * 3 Durant ses temp d'uffizi na po ina commembra u in commember da la Regenza  betg vegnir  proponì  u  nominà sco represchentanza dal  chantun,  nun ch'ella  u  el  occupia d'uffizi il post. *  Art.  9 Criteris per la tscherna 1 La basa per la tscherna èn ils profils d'exigenzas che la regenza ha concludì: a) il  profil  d'exigenzas  individual  che  cuntegna  pretensiuns  ch'èn  valaivlas   generalmain e ch'èn specificas per la branscha; b) il profil d'exigenzas per l'organ strategic-directiv sco tal. 2 Il  profil  d'exigenzas  individual  definescha  pretensiuns  d'elegibladad  ch'èn  la  premissa per la tscherna e per l'exercizi da l'uffizi. 3 Conflicts d'interess ston vegnir evitads sche pussaivel. Las represchentanzas dal   chantun ston communitgar eventuals conflicts d'interess e da rolla a la regenza.  Art.  9a * Procedura da recrutaziun e da selecziun 1 En in mussavia definescha il departament spezialisà las pretensiuns a nominaziuns  ed a propostas per l'elecziun da las represchentanzas chantunalas. 2 El fa ina procedura da selecziun averta e transparenta. En spezial: a) publitgescha el ils posts vacants inditgond las pretensiuns las pli impurtantas; b) consultescha el, en cas da posts vacants impurtants, ina persuna spezialisada   per intents da cussegliaziun; c) garantescha  el  la  publicaziun  da  las  nominaziuns  e  da  las  elecziuns  ch'èn   vegnidas fatgas sin basa da propostas.  Art.  10 Obligaziuns da las represchentanzas dal chantun 1 Las represchentanzas dal chantun èn obligadas: a) da far lur lavur tenor las finamiras da las proprietarias e dals proprietaris; b) da  communitgar  al  post  da  coordinaziun  per  las  participaziuns  las   indemnisaziuns ch'ellas han survegnì da la participaziun, nun che talas sajan  vegnidas fixadas u approvadas da la regenza;  c) da  rapportar  immediatamain  al  departament  respectiv  davart  eveniments  e  davart  svilups  spezials  ed  impurtants  areguard  las  finanzas  u  areguard  las  ristgas.  Il  departament  respectiv  infurmescha  la  regenza  ed  il  post  da  coordinaziun per las participaziuns.   3     710.400    2 Per  reglar  las  obligaziuns  po  la  regenza  far  contracts  da  mandat  cun  las   represchentanzas dal chantun. 3 Las represchentanzas dal chantun ch'èn suttamessas a la lescha dal persunal n'han  nagin dretg da survegnir indemnisaziuns sco pauschalas, diarias u daners da sesida.  Il temp che vegn impundì per exequir la represchentanza dal chantun vala sco temp  da lavur. *  Art.  11 Rapportaziun e communicaziun da las indemnisaziuns 1 En  il  rom  da  sia  cumpetenza  fixescha  la  regenza  las  prescripziuns  per  la   rapportaziun  annuala  da  las  participaziuns  e  regla  en  quest  connex  er  la  communicaziun da las indemnisaziuns dals organs strategic-directivs ed operativs.  Art.  12 Radunanzas annualas 1 Il  departament  da  finanzas  e  vischnancas  nominescha  –  en  accordanza  cun  il   departament respectiv – las persunas che vegnan incumbensadas d'exequir il dretg  da votar e d'eleger a las radunanzas annualas. 2 Il chantun sustegna per regla las propostas da l'organ strategic-directiv. Sch'i vegn  devià da quellas, sto quai vegnir discutà ordavant cun il departament da finanzas e   vischnancas e cun il departament respectiv.  4. Disposiziun finala  Art.  13 Entrada en vigur 1 Questa ordinaziun entra en vigur il 1. da schaner 2011.  4       710.400   Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 21-12-2010 01-01-2011 relasch emprima versiun - 10-12-2013 01-01-2014 Art. 8 al. 1 midada - 10-12-2013 01-01-2014 Art. 8 al. 2 integraziun - 10-12-2013 01-01-2014 Art. 10 al. 3 integraziun - 20-12-2022 01-01-2023 Art. 8 al. 3 integraziun 2022-051 20-12-2022 01-01-2023 Art. 9a integraziun 2022-051   5     710.400    Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 21-12-2010 01-01-2011 emprima versiun - Art. 8 al. 1 10-12-2013 01-01-2014 midada - Art. 8 al. 2 10-12-2013 01-01-2014 integraziun - Art. 8 al. 3 20-12-2022 01-01-2023 integraziun 2022-051 Art. 9a 20-12-2022 01-01-2023 integraziun 2022-051 Art. 10 al. 3 10-12-2013 01-01-2014 integraziun -  6     	1. Disposiziuns generalas 	Art. 1 Intent e finamiras 	Art. 2 Definiziuns  	2. Organisaziun 	Art. 3 Regenza 	Art. 4 Separaziun da las rollas dal chantun 	Art. 5 Post da coordinaziun  	3. Regulaziun da las participaziuns 	Art. 6 Finamiras da las proprietarias e dals proprietaris 	Art. 7 Examinaziun 	Art. 8 Represchentanzas dal chantun 	Art. 9 Criteris per la tscherna 	Art. 9a * Procedura da recrutaziun e da selecziun 	Art. 10 Obligaziuns da las represchentanzas dal chantun 	Art. 11 Rapportaziun e communicaziun da las indemnisaziuns 	Art. 12 Radunanzas annualas  	4. Disposiziun finala 	Art. 13 Entrada en vigur   		2022-12-21T13:51:37+0100 	"7001 Chur" 	"Gesetzessammlung Kanton Graubünden"


short: reglament davart la lottaria naziunala

abbreviation: RLN

pdf_content: Reglament per pajar contribuziuns or da la finanziaziun speziala "lottaria naziunala" (reglament davart la lottaria naziunala, RLN)    710.600   Reglament per pajar contribuziuns or da la finanziaziun  speziala "lottaria naziunala" * (reglament davart la lottaria  naziunala, RLN)  dals 17-03-1998 (versiun dals 01-01-2018)  Sa basond sin la cunvegna interchantunala dals 26 da matg 1937 / 18 da schaner  1944 /  4  da  settember  1976 davart  l'execuziun  collectiva  da  lottarias  sco  er  sin  l'art. 34bis da  la  lescha  dals  20  da  mars  19881) davart  las  finanzas  dal  chantun  Grischun  relaschà da la regenza ils 17 da mars 1998  1. Disposiziuns generalas  Art.  1 * Meds finanzials 1 70 pertschient da la part annuala dal chantun al gudogn net da la lottaria naziunala   interchantunala furma, ensemen cun ils tschains sin la facultad e cun ils ulteriurs   retgavs,  la  finanziaziun  speziala  "lottaria  naziunala".  Ella  vegn  manada  sco  finanziaziun speziala en il senn da la lescha da finanzas dal chantun Grischun. * 2 La facultad vegn tschainsida per la tariffa  fixada dal departament  da finanzas e  vischnancas.  Art.  2 Utilisaziun dals meds finanzials 1 Meds  finanzials  da  la  finanziaziun  speziala  "lottaria  naziunala"  dastgan  vegnir  duvrads exclusivamain per intents d'utilitad publica e da beneficenza. * 2 Exclusa  è  l'utilisaziun  dals  meds  dal  fond  per  accumplir  obligaziuns  da  dretg  public. * 3 … *  1) ussa art. 15 da la lescha dals 30 d'avust 2007 davart las finanzas e davart la surveglianza da  las finanzas dal chantun Grischun; DG 710.100  * tabellas da las modificaziuns a la fin dal relasch   1   https://www.gr-lex.gr.ch/data/710.100/rm   710.600    Art.  3 * Surveglianza, budget, pajament 1 La  finanziaziun  speziala  "lottaria  naziunala"  stat  sut  la  surveglianza  dal  departament d'educaziun,  cultura e protecziun da l'ambient (departament) e sut la  surveglianza suprema da la regenza. 2 Il departament è cumpetent per la budgetaziun e per la surveglianza da l'effectiv da  facultad sco er per il pajament da las contribuziuns.  Art.  4 Concessiun da contribuziuns 1 I  na  dat  nagin  dretg  da  survegnir  contribuziuns  or  da  la  finanziaziun  speziala  "lottaria naziunala". * 2 Las contribuziuns vegnan calculadas per regla tenor las pussaivladads finanzialas  da las petentas e dals petents e pon vegnir fatgas dependentas da prestaziuns da las   vischnancas, d'autras  corporaziuns da dretg public e d'instituziuns sco er d'atgnas  prestaziuns adequatas.  Art.  5 Contribuziuns unicas 1 Il pajament da contribuziuns regularas annualas è exclus. 2 Ils projects che duran plirs onns valan sco unics, sch'els han ina tematica unifitgada  ed in cler termin. La contribuziun totala vegn fixada ordavant.  Art.  6 Pretensiuns, cundiziuns, limitaziuns temporalas 1 Las  contribuziuns  pon  vegnir  colliadas  a  l'adempliment  da  cundiziuns  e  fatgas  dependentas da l'observaziun da cundiziuns e da termins. 2 Sch'i manca in termin expressiv, vala ina garanzia maximalmain per 3 onns.  Art.  7 Refusa, restituziun 1 Contribuziuns vegnan refusadas u ston vegnir restituidas, sche: a) * la dumonda na correspunda betg als princips d'utilisaziun da la finanziaziun   speziala "lottaria naziunala"; b) la  contribuziun  è  vegnida  obtegnida  cun  agid  d'indicaziuns  fallidas  u  che   mainan en errur ch'èn vegnidas fatgas en la dumonda; c) las petentas ed ils petents n'adempleschan betg pretensiuns u cundiziuns; d) la  contribuziun  n'è  betg  vegnida  duvrada  per  activitads  en  il  rom  da  la   dumonda fatga.  2       710.600   2. Dumondas  Art.  8 Princips 1 Dumondas da contribuziun ston vegnir inoltradas cun ils documents necessaris al   departament cumpetent avant che cumenzar cun eventuals projects e cun eventualas   mesiras.  Empustaziuns, lavurs sco er mesiras dastgan vegnir  fatgas pir suenter la  garanzia da survegnir contribuziuns. * 2 En cas  d'exposiziuns  publicas  pon vegnir  fixads  termins  per  l'inoltraziun  da la  dumonda. 3 En dumondas inoltradas cun retard na vegni betg entrà.  Art.  9 Documents da dumonda 1 Dumondas da survegnir contribuziuns ston cuntegnair spezialmain: a) indicaziuns davart las petentas ed ils petents; b) ina descripziun exacta dal project planisà; c) in preventiv dals custs detaglià sco er in plan da finanziaziun cun indicaziuns   davart tut las contribuziuns da terzas persunas, cun las qualas i po vegnir fatg   quint u las qualas èn gia vegnidas garantidas.  2 Sch'ils  documents  n'èn  betg  suffizients  per  giuditgar  ina  dumonda,  pon  vegnir  pretendidas ulteriuras indicaziuns u ulteriurs documents.  3. Procedura  Art.  10 * …  Art.  11 * Examinaziun da la dumonda 1 Il post cumpetent examinescha la cumplettezza dals documents da dumonda sco er  la  concordanza  da  la  dumonda  cun  ils  princips  d'utilisaziun  da  la  finanziaziun   speziala "lottaria naziunala". * 2 Ina  dumonda  po  vegnir  refusada,  sch'ella  è  incumpletta  u  na  correspunda  evidentamain betg als princips d'utilisaziun da la finanziaziun speziala. Sin giavisch   da  las  petentas  e  dals  petents  decida  il  departament  davart  la  refusaziun  d'ina  dumonda. *  Art.  12 Decisiun 1. Lavur culturala e scientifica  1 Contribuziuns a la lavur culturala e scientifica da fin a 50 000 francs conceda il  departament. * 2 Per conceder contribuziuns che surpassan quella summa è cumpetenta la regenza. *   3     710.600    Art.  13 2. ulteriuras contribuziuns 1 Davart  l'utilisaziun  dals  ulteriurs  meds  finanzials  da  la  finanziaziun  speziala  "lottaria naziunala" decida la regenza sin proposta dal departament. * 2 En il singul cas po il departament conceder contribuziuns fin 50 000 francs. *  Art.  14 Pajament da la contribuziun 1 La contribuziun vegn assegnada per regla suenter avair realisà il project, e quai sin  basa d'in rendaquint final. 2 Sche las circumstanzas giustifitgeschan quai, pon vegnir pajads anticipadamain, sin  dumonda, fin 2/3 da la contribuziun.  4. Disposiziun finala  Art.  15 Entrada en vigur 1 Quest reglament entra retroactivamain en vigur per il 1. da schaner 1998.  4       710.600   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-03-1998 01-01-1998 relasch emprima versiun - 28-10-2008 01-01-2009 Art. 12 al. 1 midada - 28-10-2008 01-01-2009 Art. 12 al. 2 integraziun - 28-10-2008 01-01-2009 Art. 13 al. 2 midada - 25-09-2012 01-12-2012 titel dal relasch midada - 25-09-2012 01-12-2012 Art. 1 revisiun totala - 25-09-2012 01-12-2012 Art. 2 al. 1 midada - 25-09-2012 01-12-2012 Art. 2 al. 2 midada - 25-09-2012 01-12-2012 Art. 3 revisiun totala - 25-09-2012 01-12-2012 Art. 4 al. 1 midada - 25-09-2012 01-12-2012 Art. 7 al. 1, a) midada - 25-09-2012 01-12-2012 Art. 11 revisiun totala - 25-09-2012 01-12-2012 Art. 13 al. 1 midada - 04-12-2017 01-01-2018 Art. 1 al. 1 midada 2017-040 04-12-2017 01-01-2018 Art. 2 al. 3 aboliziun 2017-040 04-12-2017 01-01-2018 Art. 8 al. 1 midada 2017-040 04-12-2017 01-01-2018 Art. 10 aboliziun 2017-040 04-12-2017 01-01-2018 Art. 11 al. 1 midada 2017-040 04-12-2017 01-01-2018 Art. 11 al. 2 midada 2017-040 04-12-2017 01-01-2018 Art. 13 al. 2 midada 2017-040   5     710.600    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-03-1998 01-01-1998 emprima versiun - titel dal relasch 25-09-2012 01-12-2012 midada - Art. 1 25-09-2012 01-12-2012 revisiun totala - Art. 1 al. 1 04-12-2017 01-01-2018 midada 2017-040 Art. 2 al. 1 25-09-2012 01-12-2012 midada - Art. 2 al. 2 25-09-2012 01-12-2012 midada - Art. 2 al. 3 04-12-2017 01-01-2018 aboliziun 2017-040 Art. 3 25-09-2012 01-12-2012 revisiun totala - Art. 4 al. 1 25-09-2012 01-12-2012 midada - Art. 7 al. 1, a) 25-09-2012 01-12-2012 midada - Art. 8 al. 1 04-12-2017 01-01-2018 midada 2017-040 Art. 10 04-12-2017 01-01-2018 aboliziun 2017-040 Art. 11 25-09-2012 01-12-2012 revisiun totala - Art. 11 al. 1 04-12-2017 01-01-2018 midada 2017-040 Art. 11 al. 2 04-12-2017 01-01-2018 midada 2017-040 Art. 12 al. 1 28-10-2008 01-01-2009 midada - Art. 12 al. 2 28-10-2008 01-01-2009 integraziun - Art. 13 al. 1 25-09-2012 01-12-2012 midada - Art. 13 al. 2 28-10-2008 01-01-2009 midada - Art. 13 al. 2 04-12-2017 01-01-2018 midada 2017-040  6     	1. Disposiziuns generalas 	Art. 1 * Meds finanzials 	Art. 2 Utilisaziun dals meds finanzials 	Art. 3 * Surveglianza, budget, pajament 	Art. 4 Concessiun da contribuziuns 	Art. 5 Contribuziuns unicas 	Art. 6 Pretensiuns, cundiziuns, limitaziuns temporalas 	Art. 7 Refusa, restituziun  	2. Dumondas 	Art. 8 Princips 	Art. 9 Documents da dumonda  	3. Procedura 	Art. 10 * … 	Art. 11 * Examinaziun da la dumonda 	Art. 12 Decisiun 1. Lavur culturala e scientifica 	Art. 13 2. ulteriuras contribuziuns 	Art. 14 Pajament da la contribuziun  	4. Disposiziun finala 	Art. 15 Entrada en vigur   		2018-06-06T11:46:39+0200 	"7001 Chur" 	"Gesetzessammlung Kanton Graubünden"